ར། །ལྕེའུ་
ཆུང་ཐུར་དུ་བལྟས་པ་ནི། །ལྕེ་ཡི་རྩེ་མོར་ཀུན་རེག་པ། །བདུད་རྩི་རོ་ནི་མྱོང་བར་བྱེད། །དེས་ནི་འཕྲལ་དུ་འཆི་བ་སེལ། །སྐྲ་དཀར་ལ་སོགས་པ་ཡང་འཇིག །དེ་བྱས་ན་ནི་རྒུད་པ་དང་། །འཇིགས་པ་ཀུན་

༄༅། །ལས་བསྲུང་འགྱུར་བ། ༡༡ །རླུང་ལ་བརྟེན་པའི་མན་ངག་ལ་གཉིས་ལས། དང་པོ་བགྲང་བས་བསླུ་བ། དབུགས་དབྱུང་རྔུབ་པ་དྲན་པ་ཡང་། །རྣམ་པར་གཞན་པ་བརྩམ་པར་བྱ་སྟེ། དེའི་ཕན་ཡོན་གྲངས་འཕེལ་དེ་ལས་
ངེས་པ་ནི། །རྒ་དང་འཆི་བ་མེད་པར་འགྲོ། །རླུང་གི་རང་བཞིན་བསྟན་པ་སེམས་ཅན་རྣམས་ཀྱིས་ཉིན་མཚན་དུ། །དབུགས་ནི་ཉི་ཁྲི་ཆིག་སྟོང་དང་། །དྲུག་བརྒྱ་དག་གིས་ལྷག་པ་རུ། །གྲངས་ནི་རྒྱུད་དང་མན་ངག་ལས་
ཡོངས་སུ་བསྒྲགས་པ་ཡིན། །གང་ཕྱིར་བདུད་རྩི་རླུང་རང་བཞིན་གྱི་སྔགས་ཡིན་ཏེ། །བདུད་རྩི་དེ་བགྲང་བས་གསོན་པའི་ཐབས་ཡིན་ཏེ། །རླུང་བགྲང་བར་བསླབས་པས་ནང་དུ་གནས། དེས་བྱང་ཆུབ་སེམས་གསོ། དེ་ལ་སེམས་གནས་
པས་གསོ་བའི་ཐབས་མཆོག་གོ །དེ་ཡིས་འཆི་བས་མི་ཚུགས་སོ། །ཇི་ལྟར་ན་ནང་དུ་འཇུག་པའི་རླུང་གི་ཁོ་ན་རེ་རེ་ནས་བགྲང་བྱ་ཞིང་། །དེ་ལྟར་བསགས་པས་དུས་ཀྱི་བཟླས་པ་རིམ་གྱིས་འབུམ་སོགས་གྲངས་ཀྱིས་ནི། །རྩེ་གཅིག་
སེམས་ཀྱིས་ཆོ་ག་བཞིན། །སྒྲ་མེད་པ་ཡིས་བཟླས་པར་བཤད། །སྒྲ་མེད་བཟླས་པ་འབུམ་དུ་ནི། །ཆོ་ག་བཞིན་དུ་རྫོགས་གྱུར་ན། །མི་ནི་ཚེ་ཉམས་གྱུར་པ་ཡང་། །ལོ་ལྔའི་བར་དུ་འཚོ་བར་ངེས། །ཉིས་
འབུམ་བཟླས་ན་ལོ་བཅུ་སྟེ་དེ་ལ་སོགས་ཟློས་པ་ཉིད། །རིམ་གྱིས་ཚེ་འཕེལ་བ་ནི་བསྒྲེ་བར་བྱ། །ཐབས་ལ་མཁས་པར་གྱུར་པ་དང་། །རླུང་གི་བཟླས་ལ་བརྩོན་པར་བྱ། །རྒྱུན་གྱི་བཟླ་ཚུལ་བསྟན་པ་ནངས་པར་ལངས་ནས་

སྟོང་ཕྲག་གཅིག །རྟག་ཏུ་ལེགས་པར་བགྲངས་ནས་ནི། །ནད་ཀུན་ལས་ནི་རྣམ་གྲོལ་ཞིང་། །ཉི་ཟླ་གཉིས་ཀྱི་བར་དུ་འཚོ། །རླུང་བགྲང་བའི་བསླབ་ལ་མི་གནས་མི་དགའ་ཞིང་། །ཡུད་ཙམ་ཡང་ནི་གཉིད་མ་ལོག །
འབད་དེ་གཉིད་ལས་རྒྱལ་བྱས་ལ་བསླབ། །བཟའ་དང་བཏུང་ཡང་ཁ་ཟས་སོགས། །རླུང་ལུགས་སུ་འབྱུང་དང་དེས་ཚེ་འཕེལ་བའི་རྒྱུ་བྱས་པས། །རླུང་རྒྱུ་བ་ལ་བརྩོན་པར་བྱ། །ལུགས་མཐུན་ལ་འབད་རྣལ་འབྱོར་
པས། །ངེས་པར་འཆི་བ་ལས་རྒྱལ་འགྱུར། །རྨོངས་པ་བཟའ་བཏུང་ལོངས་སྤྱོད་ལ་གཅིག་གཞོལ་ཏེ་ཐལ་དྲག་པས། །ལུགས་མི་མཐུན་པས་འཆི་བར་འགྱུར། །རང་གི་ངོ་བོ་ལུགས་མཐུན་འགྱུར། །དེ་ལས་བཟློག་
པས་ལུགས་མི་མཐུན། །རླུང་ནང་དུ་འཆིང་བ་ལ་གེགས་བྱུང་ན་སེང་གེ་རྣམ་རོལ་ཕྱག་རྒྱ་ནི། །བཅིངས་པ་ཡི་ནི་རླུང་དག་གཉིད། ༡༢ །བུམ་པ་ཅན་གྱིས་འཆི་བ་བསླུ་བ་བསྟན་པ་ཡང་ན་རང་བཞིན་དུ་བསླབ་པས་དགག་པར་སྦྱོར་བས་
རྒྱལ། །དགག་པ་འཆི་བ་སླུ་བྱེད་ཡིན། །རྐང་མཐིལ་གྱི་ནི་མཐར་ཐུག་པར། །རླུང་གིས་རིམ་གྱིས་དགང་བར་བྱ། །དགག་པ་ཀུམ་པ་ཀ་ཞེས་བྱ། །དེ་ཤེས་རིམ་པ་བརྗོད་བྱ་སྟེ། །སྟེང་གི་དགག་པའི་སྦྱོར་
བས་ནི། །དགག་པར་བྱེད་པ་འཆི་བ་ལས་རྒྱལ་རླུང་བཙན་ཐབས་སུ་བཀག་པས་ལུས་ཀུན་ཁྱབ། དེས་བྱང་སེམས་ཞུ་ལྟེ་བར་བབས་པས་ཁམས་གསོ། བར་འགྱུར་ཏེ། དེ་ལ་ཆུང་དང་འབྲིང་སོགས་དབྱེ་བ་ཡིས། །སྟེང་དགག་རྣམ་པ་གསུམ་དུ་

༄༅། །འདོད། །སྟེང་དགག་ཞེས་ནི་བྱ་བ་འདི། །འོག་ནས་བཤད་པས་དོན་སྟོན་བྱེད། །ཆུང་བ་ཚད་ནི་སུམ་ཅུ་དྲུག །འབྲིང་ནི་དེ་བཞིན་ཉིས་འགྱུར་ཡིན། ཆེན་པོ་སུམ་འགྱུར་ཡིན་ཅེས་བྱ། །དགག་པ་
དེས་ནི་རྒྱལ་བར་འགྱུར། དགག་པ་ཡི་ནི་ཚད་བྱས་ལ། །ཕྱི་ནང་རང་གི་པུས་ལྷ་ངར། །འདིར་ནི་ལག་པ་ཉུག་བྱས་ལ། །དེ་ནས་སེ་གོལ་དྲུག་གདབ་བོ། །འདི་ནི་མཁས་པས་ཡོངས་འཆད་པའི། །དུས་ཀྱི་
ཚད་ནི་ཡིན་པར་བཤད། །ཇི་སྲིད་སུམ་ཅུ་དྲུག་ཚད་འགྱུར། །དེ་སྲིད་དགག་པའི་བྱ་བ་ཡིན། །སྟེང་དགག་དང་ནི་དམན་པ་སྟེ། །དེ་ནས་བར་མ་ཉིས་འགྱུར་ཉིད། །སྟེང་དགག་ཆེན་པོ་སུམ་འགྱུར་ཏེ། །
བརྒྱ་རྩ་བརྒྱད་ནི་ཚད་ཡིན་ནོ། །འཆི་བ་སླུ་བར་འདོད་པ་ཡིས། །འབད་པས་དེ་ཉིད་ལས་རྒྱལ་བྱ། །སྟེང་དགག་ཆེན་པོའི་མཚན་ཉིད་ནི། །ཇི་སྲིད་དགག་པ་རབ་འཇིགས་པའོ། །རྒྱུན་དུ་དགག་པར་གྱུར་པ་
ཡང་། །དེ་ཚེ་ལེགས་པར་གནས་པ་ཡིན། །ཉི་མ་དེ་ལས་འཆི་སོགས་ཉིད། །དགག་པ་ལ་ནི་གང་གནས་པ། །དེ་ཚེ་བསྐལ་པ་སྟོང་དུ་ཡང་། །འཆི་བདག་ཉེ་བར་མི་འགྱུར་རོ། ༡༣ །རྩྭ་ལ་བརྟེན་ནས་འཆི་བ་
བསླུ་བ་ཕྱི་རོལ་པའི་སྔགས་རྒྱུད་ལའང་གྲགས་པ་བསྟན། ནམ་མཁའི་བ་ནི་བཞོ་བ་ལས། །བདུད་རྩི་གཤེར་བ་དག་གི་ཚོགས། །བུམ་པ་མཚན་པས་ཆུ་ཞེས་བྱའི། སྙིང་པདྨ་འདབ་བརྒྱད་ཀྱི་ནང་ནས་འབྱུང་བ་རླུང་གི་དཀྱིལ་འཁོར་ལས་

ནི་འོད་ཟེར་འཕྲོས། །སྣ་རྩེར་འབྱུང་བའི་རླུང་གིས་ནི། །སྤྱི་བོའི་རླངས་པ་ལ་ཡང་བརྟག་པར་བྱ། །སྙིང་ག་པདྨར་བྱང་སེམས་བདུད་རྩིའི་རྒྱུན་ཐིམ་པ་ཡིས། །སེམས་ཀྱི་བུང་བའི་ཕྲུ་གུ་གསོ། །ནམ་མཁའ་བཞོ་བའི་
བསམ་གཏན་དག །འདི་ནི་རྟག་ཏུ་སྤྱད་པར་བྱ། །དེས་ནམ་མཁའ་ལྟ་བུར་འཆི་བདག་གིས། །མཐོང་བས་མཐོང་བ་མ་ཡིན་ནོ། །ཞེས་ཕན་ཡོན་ནོ། ༡༤ །མཐར་ཐུག་བསམ་གྱིས་མི་ཁྱབ་པའི་རིམ་པ་ལ་བརྟེན་ནས་འཆི་བ་བསླུ་བ་
བསྟན་པ་ཡང་ན་བེམ་པོའི་རླུང་ནི་དགག་པ་སོགས་ཉི་ཚེའི་ཐབས་ཡོངས་སྤངས་ལ། །དེ་བཞིན་ཉིད་ལ་རྟག་ཏུ་སྤྱད། །དེས་དེ་བཞིན་ཉིད་ཀྱིས་འཆི་བདག་བདུད། །དགྲ་ལས་གཞན་ལ་རྒྱལ་བྱེད་ཉིད། །གཞན་ཡང་ཉེས་པ་མ་ལུས་
རབ་ཏུ་ཞི། །ཡོན་ཏན་མ་ལུས་འབྱུང་བར་འགྱུར། །སྐྱེས་བུ་དེ་ཉིད་ཀྱིས་རྒྱལ་ཞིང་། །མངོན་པར་འདོད་པ་རྣམས་ཀྱང་འགྲུབ། །ཅུང་ཟད་རྒྱས་པར་བསྟན། དེ་གང་ཞེ་ན་བཤད་པ། དེ་བཞིན་ཉིད་ཀྱི་ངོ་བོ་ནི་སྟོང་ཉིད་བཤད། །དེ་
ཡང་རྣམ་པ་ཀུན་མཆོག་བདག་ཉིད་ཅན། །དེ་ཁོ་ན་ཡི་རྟག་བསླབ་པ། །འཆི་བ་བསླུ་བར་འགྱུར་བ་ཡིན། །ཤིན་ཏུ་རྒྱས་པར་བཤད་པ་དེ་ཡང་ཆོས་དང་ལོངས་སྤྱོད་སྐུ་སོགས་དང་། སྦྱིན་དང་ཚུལ་ཁྲིམས་སོགས་དབྱེར་
མེད། །དམིགས་པ་ཀུན་གྱི་སྦྱོར་བ་ནི། །དམིགས་པ་ཐམས་ཅད་རྣམ་པར་སྤངས། །རྣམ་པ་ཀུན་མཆོག་ལྡན་པ་ཡི། །སྟོང་པ་རྒྱལ་བ་རྣམས་ཀྱིས་གསུངས། །བསམ་བྱ་བསམ་པར་མི་བྱ་ཞིང་། །བསམ་པ་

༄༅། །མིན་པའང་མི་བསམ་མོ། །བློའི་ཡུལ་དུ་བྱར་མེད་པས་བསམ་དང་བསམ་མིན་མ་བསམ་ན། །དེ་ནས་སྟོང་ཉིད་ཐོབ་པར་འགྱུར། །དེ་ཁོ་ན་བཤད་པ་མཁས་པ་དངོས་པོ་སེམས་ཙམ་མི་བསམ་ཞིང་། །དངོས་པོ་
མེད་ལའང་སྟོང་ཉིད་མི་བསམ་ལ། །དངོས་དང་དངོས་མེད་རྣམ་སྤངས་པས། །སྒོམ་པ་དེ་ཉིད་བསྒོམ་དང་བྲལ། །འོན་ཀྱང་རྣམ་པ་ཀུན་གྱི་མཆོག་ལྡན་པ། །སྟོང་ཉིད་འཛིན་པ་རྣམ་སྤངས་པའི། །སོ་སོར་རང་རིག་
པའི་སྟོང་པ་ཉིད་ནི་རྟག་བསྒོམ་ན། །འཆི་བདག་གིས་ནི་མཐོང་མི་འགྱུར། །རྒྱུ་མཚན་ཀུན་རྟོག་ཙམ་ལས་བྱང་བ་ཡི། །འཆི་བ་དེ་ཡང་མཐོང་མི་འགྱུར། །དེར་མ་ཟད་གཞན་ཡང་བདུད་ནི་མང་པོ་དང་། །འཁོར་བ་
ཡང་ནི་མི་མཐོང་ངོ་། །དེ་ཡང་འཆི་བ་ཞེས་བྱའི་རྣམ་རྟོག་འདི། །དངོས་པོ་ཀུན་ལ་ཡོད་མིན་ཏེ། །སོ་སོ་སྐྱེ་བོའི་རྣམ་འཕྲུལ་གྱིས། །རྣམ་པར་རྟོག་པ་བཅོམ་པ་ཡིན། །རྣམ་རྟོག་སྡུག་བསྔལ་ཐམས་ཅད་དེ། །
རྣམ་པར་རྟོག་པ་བདུད་ཅེས་བཤད། །དེ་བས་རྣམ་པར་རྟོག་གཞོམ་སྟེ། །རྣམ་པར་མི་རྟོག་ཉིད་དུ་བྱ། །ཞེས་གསུངས་སོ། ༡༤ །དེ་ཐམས་ཅད་བསམ་གཏན་གྱིས་གཏན་ལ་དབབ་པ་སྟོན་གུས་པ་ལ་སོགས་ཁྱད་པར་གྱི། །
རྒྱུན་དུ་གོམས་པ་གང་གང་ཡིན། །དེ་དང་དེ་ནི་གསལ་འགྱུར་ཏེ། །འདོད་དང་མྱ་ངན་བློ་དང་མཚུངས། ༡༦ །ནད་ཏན་དུ་གཏན་ལ་དབབ་པར་སྟོན་པ་བསྟན་བཅོས་གཞུང་རྣམས་ནི་རྙེད་སླ་ཡི། །དེ་ཡི་སྦྱོར་བ་མན་ངག་

རྙེད་པར་དཀའ། སྦྱོར་བ་ཤེས་པའི་བླ་མ་དང་འཕྲད་ན་འཇིག་རྟེན་ལས། །སྦྱོར་པ་སྟེ་མན་ངག་རྙེད་པ་དཀའ་མ་ཡིན། ༡༧ །སྦྱོར་བ་རྣམས་ལ་ཆུང་སྣོད་ཀྱི་མཚན་ཉིད་བསྟན་པའི་ཚུལ་གྱིས་གདམས་པ་སྟོན་པ་མཁས་ཤིང་དད། །
བཟོད་དང་བརྩོན་འགྲུས་ལ་རབ་གནས། །སྒྲུབ་ལ་བརྩོན་པའི་ཤེས་རབ་ཅན། །འཆི་བ་བསླུ་བའི་སྣོད་ཡིན་ནོ། ༡༨ །བླ་མ་གདམས་ངག་ཅན་དང་སློབ་མ་སྣོད་ལྡན་འཛོམ་ན་ངེས་པར་འཆི་བ་བསླུ་ནུས་པར་སྟོན་པ་ལ། ཟས་ཀྱི་དཔེའི་
སྒོ་ནས་འཆི་བ་བསླུ་ནུས་པར་སྟོན་པ་དལ་༡དང་སྨིན་དང་བཏུང་སོགས་ཀྱི། །འཕོ་བའི་མེ་ནི་འབར་འགྱུར་ལ། །མེ་ནི་རབ་ཏུ་འབར་བས་ཟས། །ཡོངས་ཞུ་བར་ཡང་ནུས་པ་ཡིན། །ཡོངས་སུ་ཞུ་བས་ལུས་རྒྱས་ཤིང་། །
རྒྱས་པས་སྟོབས་ནི་རྣམ་པར་འཕེལ། །སྟོབས་ལས་ཚེ་ནི་འཕེལ་འགྱུར་ཞིང་། །དེ་འཕེལ་བ་ལས་རིང་དུ་འཚོ། །ཀུན་གྱིས་མངོན་སུམ་ཉིད་དུ་འགྲུབ། །འདི་ལ་སོམ་ཉི་ཇི་ལྟར་ཡོད། །དེ་བཞིན་མན་ངག་
གིས་བསྐལ་སོགས། །འཚོ་བར་ཡང་ནི་ཐེ་ཚོམ་མེད། །མར་མེའི་དཔེའི་སྒོ་ནས་འཆི་བ་བསླུ་ནུས་པར་སྟོན་པ་མར་དང་སྙིང་པོ་ཟད་སོགས་ཀྱིས། །མར་མེ་ལ་སོགས་འཇིགས་ཕྱོགས་ལ། །སླར་ཡང་འབྲུ་མར་ལ་སོགས་ལས། །
བསྐལ་པའི་བར་དུ་གནས་པ་ཡིན། །དེ་བཞིན་དུ་ནི་ལུས་འདི་ཡང་། །རྒས་སོགས་ཀྱིས་ནི་འཆི་བཞིན་པ། །གྲུབ་པའི་མན་ངག་ལེགས་རྙེད་ན། །བསྐལ་པའི་མཐར་ཡང་ཅིས་མི་གནས། །ཁང་རུལ་གྱི་དཔེའི་སྒོ་

༄༅། །ནས་འཆི་བ་བསླུ་ནུས་པར་སྟོན་པ་དཔེར་ན་ཁང་པ་རྙིང་པ་དག །བཅོས་པ་ཡིས་ནི་ཡུན་རིང་གནས། །དེ་བཞིན་སྙིང་པོའི་ལུས་དག་ཀྱང་། །བཅོས་པས་གནས་པར་ཅིས་མི་འགྱུར། །འབད་པས་དཀའ་བ་
ཅི་ཡང་མེད། །དེ་བས་བཅོས་ལ་རྩོལ་བ་དོར་མི་བྱ། །རྩོལ་བས་གྲུབ་པའི་དཔེ་རྟག་༤ཏུ་འབབ་ན་ཆུ་རྒྱུན་འཇམ་པོས་ཀྱང་། །དུས་སུ་རྡོ་ལེབ་དག་ཀྱང་འབིགས་པར་འགྱུར། །བརྩུབས་ཤིང་ལས་ནི་མེ་ནི་འབྱུང་འགྱུར་
ཞིང་། །བརྐོས་པར་གྱུར་ན་ས་ལས་ཆུ་འབྱུང་འགྱུར། །མིས་ནི་རྩོལ་བ་བྱས་ན་མི་འགྲུབ་མེད། །འབད་པས་རིངས་པར་བརྩམས་ཀུན་འབྲས་བཅས་འགྱུར། ༡༩ །དེ་ལྟར་འབད་ན་ངེས་པར་བསླུ་ནུས་ཀྱང་ཉམས་སུ་མ་
བླངས་པའི་ཉེས་པ་བསྟན་པ། འདི་ན་འཆི་བ་བསླུ་བ་རྣམས། །ཤིན་ཏུ་མང་པོ་ཤེས་ནས་ཀྱང་། །ཉམས་མ་བླངས་ན་མལ་དུ་ནི། །བཤང་བས་གོས་ཏེ་ཁྱོད་འཆི་འགྱུར། །གང་ཞིག་སྦྱོར་བ་ལ་མཁས་ཤིང་། །
བསྟན་བཅོས་ལ་བྱང་མཁས་པ་རྣམས། །ཉམས་མ་བླངས་པའི་ཉེས་པ་ཡིས། །སོ་ནི་སྟོན་ཅིང་འཆི་བ་ཡིན། །རྣལ་འབྱོར་གྱི་ནི་བསྟན་བཅོས་དང་། །སྦྱོར་བ་དུ་མ་ཤེས་ན་ཡང་། །དེང་ངམ་སང་ནི་བྱའོ་ཞེས། །
དེ་ལྟར་སེམས་ནི་འཆི་བར་འགྱུར། །འདི་བྱ་ནངས་པར་སླར་ཡང་འདི་བྱ་དེ་ནས་གཞན་ཡང་འདི་བྱ་ཞེས། །སྲིད་པ་གཡོ་བའི་རང་བཞིན་མ་ཤེས་དོན་མེད་ཡིད་རྟོན་འཚོལ་བར་བྱེད། །སྐྱེས་བུ་འཆི་བདག་ཁར་

ནི་ཆུ་སྲིན་ཁ་རུ་གྲུ་ནི་ཞུགས་པ་ལྟར། །བྱ་བ་མཐར་མ་ཕྱིན་པར་ཡུལ་གྱི་ཆུ་ཡི་རྦ་ཀློང་དག་ཏུ་ལྷུང་། ༢༡ །མདོར་བསྡུ་བ་ལས། བཤད་ཟིན་དྲན་པས་མཚམས་སྦྱར་ཏེ་འབད་པར་གདམས་པ་དེ་ལྟར་འཆི་བདག་དགྲ་བོ་ནི། །
བསླུ་བའི་ཐབས་ནི་བཤད་པ་ཡིན། །རང་སངས་རྒྱས་པ་དང་གཞན་མུ་སྟེགས་བྱེད་ཀྱི་ལྷ་དང་དྲང་སྲོང་གིས་བྱས་པའི་གཞུང་ལས་གྲུབ་པ་ཡི། །བསམ་གཏན་ལས་ནི་རབ་བསྒྲུབ་བྱ། །བརྩེ་མེད་འཆི་བའི་འཇིགས་པ་ལས། །
ཐར་པའི་ཐབས་ནི་འབད་དེ་བྱ། །གང་ཕྱིར་འདི་ན་ཡིད་འོངས་པ། །སྲོག་ལས་གཞན་པ་ཡོད་མ་ཡིན། ༢༡ །འབད་བྱའི་གཞུང་འདི་རང་བཟོ་མ་ཡིན་པར་རྒྱུད་གང་ལས་བསྡུས་པ་བསྟན་པ་རྡོ་རྗེ་མཁའ་འགྲོ་གདན་བཞི་དང་། །
སངས་རྒྱས་བླ་གབ་ལ་སོགས་བྱ། །དུས་ཀྱི་ཕྱི་མ་དུ་ཕྲེང་བ། །དུས་ཀྱི་ལྔ་བཅུ་པ་དང་ནི། །ནཱ་གརྫུ་ནའི་འཚོ་བ་ལྔ་བཅུ་པ་ལ་སོགས། །གཞན་ཡང་སྨན་དཔྱད་སྦྱོར་ཕྲེང་སོགས། །བསྟན་བཅོས་འབད་དེ་བརྟགས་ནས་ནི། །
འཆི་བདག་རྣམ་པར་བསླུ་བ་འདི། །འགྲོ་ལ་རྗེས་སུ་བརྩེ་བས་བཤད། ༢༢ །ཡོངས་སུ་བསྔོ་བས་མཚམས་སྦྱར་བ་ནམ་མཁའ་ཡོངས་སུ་དག་པ་ལ་སྟོན་ཀའི་ཟླ་བ་ཤར་བ་དང་འདྲ་བར། །བསམ་སྦྱོར་དག་ཅིང་ནམ་མཁའ་ལས་
ཀྱང་མི་ཤོང་བའི། བསོད་ནམས་ཀྱི་དངོས་པོ་ལས་ཐོབ་པའི་དགེ་བ་འདི་ལས་བསོད་ནམས་གང་ཐོབ་པ། །དེས་ནི་འགྲོ་བ་འཆི་བདག་ལས་ཐར་ཤོག ༢༣ །ཞར་བྱུང་གཞུང་གི་ཚད་བསྡུས་ཏེ་བསྟན་པ་ཉོན་མོངས་ཡི་གེ་པ་རྣམས་

༄༅། །ནི། །བརྩི་བ་ཡི་ནི་ངལ་ཞལ་བཤུས་པའོ། ༈ །འཆི་བསླུའི་མཆན་འདི་སྔ་གྱི་མཆན་རྙིང་ཞིག་རྗེ་མཁྱེན་བརྩེའི་ཕྱག་བྲིས་ཀྱི་ཞལ་སྐོང་མཛད་པ་འདི་གལ་གནད་ཆེ་བར་བསམ་ནས་སྤར་དུ་བཀོད་རུང་། །
སྤར་གཞི་འབྲི་བ་པོས་བྲི་ནོར་དང་། མ་དཔེ་མཆན་མ་དག་ཤིང་བརྡ་རྙིང་སོགས་དཔྱད་བྱར་མང་བས་ཕྱིན་ཆད་རྒྱུད་དོན་ལ་མཁས་པ་རྣམས་ཀྱིས་ལེགས་པར་གཟིགས་ཤིང་དཔྱད་གསུམ་གྱིས་དག་པར་བགྱིད་
འཚལ་ལོ། །གྱུར་ན། །གཞུང་འདིའི་ཚད་དུ་གྱུར་པ་ནི། །སུམ་བརྒྱ་དྲུག་ཅུ་ཐམ་པའོ། །བརྒྱད་ཅུར་བཅས་པ་ཡིན། །ཞེས་པའང་གདའ། །སློབ་དཔོན་ངག་གི་དབང་ཕྱུག་གྲགས་པས་མཛད་པའི་འཆི་བ་བསླུ་བ་བསྟན་པ་
ལས་ལེའུ་བཞི་པའོ།། །།ངག་གི་དབང་ཕྱུག་གྲགས་པས་མཛད་པའི་འཆི་བ་བསླུ་བ་ཞེས་བྱ་བ་རྫོགས་སོ། །རྒྱ་གར་གྱི་མཁན་པོ་དཱི་པཾ་ཀ་ར་ཤྲཱི་ཛྙཱ་ན་དང་། ལོ་ཙ